ma Kuli

ma Kuli (toki Lusi: Кури́льские острова́, toki Nijon: 千島列島, "kulupu pi ma lili pi ma lili nanpa 1000") li kulupu pi ma lili lon ma Lusi. ona li tu e ma Kamtatka e ma Kokajto. ona li tu e telo suli Pasipi e telo suli Okoto. ona li jo e ma lon telo nanpa 56. jan nanpa 21501 li lon ona. ma lon telo suli la, ma Itulup li nanpa wan lon ona. ma Nijon li wile e poka pini pi open suno ona. ona li tu e leko tu: ma Kuli suli en ma Kuli lili. kasi lili li lon poka open pi open suno ona. kasi suli li lon poka pini pi open suno ona. soweli mute ala li lon ona. waso en kala mute li lon ona. tenpo pini kulupu jan Ajenu li lon ona lon tenpo pini. tenpo sike nanpa 1635 la, jan pi ma Nijon li kama tawa ma Kuli. tenpo sike nanpa 1697 la, jan pi ma Lusi li kama tawa ona. ma Lusi en ma Nijon li wile e ma Kuli. ona li utala. tenpo sike nanpa 1905 la, ma Nijon li anpa e ma Lusi lon utala pi ma Lusi en ma Nijon. ma Lusi li pana e ma Kuli tawa ma Nijon tan ni. tenpo sike nanpa 1945 la, ma Sesesele li anpa e ma Nijon lon utala pi ma Sesesele en ma Nijon. ma Sesesele li jo e ma Kuli. jan jan nanpa 21501 li lon ona lon tenpo ni. ona li lon ma Itulup en ma Palamusil en ma Kunasil en ma Sikotan. ma tomo nanpa 19 li lon ona. jan mute la, jan nanpa 29500 lon tenpo sike nanpa 1989.